Bratislava 13. marca (TASR) - SaS má záujem o štvorkoalíciu, ale chce v nej byť ako jeden zo štyroch rovnocenných partnerov. Zdôraznil to predseda SaS Richard Sulík po rokovaní Republikovej rady SaS. Tvrdí, že líder OĽaNO Igor Matovič si nemôže z ministerstiev vyberať všetko, čo chce, pretože vo vláde nebude rozhodovať iba on. Trvá na nároku SaS na obsadení postu ministra financií, podľa jeho slov to voliči SaS očakávajú. Podľa Sulíka by mali byť partneri dohodnutí na všetkých postoch, okrem financií.